Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on kindel oma otsuses
jätkata sõjategevust pärast humanitaarpausi lõppu.
USA välisminister: Washington tahab pikendada Iisraeli-Gaza pausi,
et vabastada teisigi Hamasi valduses olevaid pantvange.
ÜRO hoiatab: valearvestus Süürias
võib "süüdata Süüria territooriumil tosina erinevat püssirohutünni."
Iisrael jääb kindlaks seisukohale, et lahingutegevust jätkatakse kohe,
kui lõpeb nn humanitaarpaus.
Iisraeli sõjakabineti minister Benny Gantz,
endine kaitseminister ja IDF-i peastaabi ülem,
külastas Lõuna-Iisraelis Zikimi asulat, kus ta rõhutas,
et Iisraelil pole muud võimalust kui võidelda.
Külastasin Zikimi kibutsis talu ja tehast, mis taas tööle hakkasid.
See peegeldab Lääne-Negevi piirkonna inimeste kangelaslikkust,
kes tahavad siia tagasi pöörduda, töötada ja elada ohutult.
Kus on tahet, leidub ka tee. Meie ülesanne on leida tee edasi,
olenemata sellest, kas see on raske või pikk.
Iisrael on otsustanud sõda jätkata ja võita,
tagamaks, et kõik saaksid siia või kuhugi tagasi pöörduda.
Neil päevil tegutseme, et tuua tagasi kõik meie pantvangid.
Jätkame kõigi oma vahendite aktiveerimist, et kõik naaseksid koju.
Pärast relvarahu võitlus jätkub.
Sõjakabinet tervikuna on selles seisukohas üksmeelne.
Teist võimalust ei ole. Valmistume sõja järgmisteks etappideks
ja laiendame oma maismaamanöövri kogu Gazasse.
Ei tule reaalsust, kus terroristid ja eriti Hamasi juhid
leiaksid endale varjupaiga.
Oleme pühendunud riigi lõuna- ja põhjaosa elanike ohutusele
koos kõigi Iisraeli kodanikega. Me ei naase enne ülesande täitmist.
Iisraeli kaitseminister Yoav Gallant, kes külastas Givati brigaadi sõdureid,
rõhutas IDF-i otsustavat rolli Jeruusalemma sihtide saavutamisel
sõjas terrorist vaevatud Gaza sektori vastu,
sealhulgas ennetavalt kohapeal tingimuste loomist,
et sundida Hamasi kapituleeruma
ning vabastama teisigi Iisraeli ja välisriikide pantvange.
See oli võimalik tänu teie tegevusele.
Kui te ei avalda Hamasile survet, ei juhtu midagi. Kui avaldate survet,
on millega kaubelda. Hamas vajab puhkust ja vaikust nagu õhku.
Andsime seda selle eest, mida meie vajasime.
Nii toob see kaasa suuri saavutusi ka meie järgmistes sammudes.
Lisaks kutsus Gallant vägesid üles kasutama pikendatud pausi,
et uurida õppetunde
Gaza sektori põhjaosas toimunud maaväe manöövri esimeses etapis,
kuna Iisrael valmistub laiendama lahinguvälja enklaavi lõunaossa.
Kasutage seda perioodi maksimaalselt ära.
Missioonid tulevad erinevas kohas ja erineval viisil,
kuid mitte vähem intensiivselt. See nõuab võitlust.
Omandage kõik õppetunnid viimaste nädalate võitlusest
ja jagage neid omavahel.
Korrates Jeruusalemma kõrgeima kaitseametniku märkusi,
rõhutas IDF-i peastaabiülem kindralleitnant Herzi Halevi,
et pantvangide vabastamine viimase nädala jooksul
oli IDF-i lahingusaavutuste otsene tulemus.
Pantvangide naasmine on meile kõigile kirgas hetk.
See on ka järjekordne tõend märkimisväärse sõjalise surve
ja otsustava maaoperatsiooni tulemustest.
Oleme loonud tingimused oma kodanike koju naasmiseks.
Jätkame seda ka edaspidi.
Kindral Halevi kinnitas lisaks,
et IDF on valmis eelseisvaks ülesandeks,
kuna jätkab ettevalmistusi sõja järgmiseks etapiks.
Valmistume operatsiooni jätkamiseks, et lammutada Hamas.
See võtab aega, need on keerulised eesmärgid,
kuid need on igati õigustatud.
Iisraeli peaminister Benjamin Netanyahu
külastas IDF-i Luuredirektoraadi kogumisüksuse haru,
mis uurib Hamasilt konfiskeeritud dokumente ja tehnilisi andmeid.
Pärast visiiti kordas Netanyahu kahte peamist sõja eesmärki.
Seni oleme vabastanud 74 pantvangi, sh algses kavas olnud 50 naist ja last.
Viime plaani pühendunult lõpule
ja vabastame eranditult kõik meie pantvangid, naised, lapsed ja teised.
Eranditult kõik.
Viibin siin IDFi luureüksuses, mis teeb püha tööd.
See on paljastanud palju. Näeme midagi hämmastavat.
Näeme tegelikult, et Gaza elanikud, tsiviilisikud
kaitsevad maa peal kõiki terroriste maa all.
Nad ehitasid enda kaitseks maa-aluse linna
ja ohverdavad tsiviilelanikud üleval.
See on täpselt vastupidine Iisraeli kaitsejõududele.
IDF-is kaitsevad sõdurid tsiviilelanikke,
siin aga tsiviilelanikud terroriste. Paljastame selle maailmale,
sest see peab mõistma, millega silmitsi seisame.
Oleme valmis täitma oma eesmärke: Vabastada kõik pantvangid,
kaotada see terrorirühmitus maa pealt ja maa alt
ja tagada, et Gaza ei muutuks endiseks, ega ohustaks Iisraeli riiki.
Brüsselis rõhutas USA välisminister Antony Blinken,
kes peaks lähipäevil Lähis-Ida külastama,
taas Bideni valitsuse lootust pikendada nn humanitaarpausi,
sihiga vabastada täiendavaid pantvange.
Vaadates järgmisi päevi, keskendume,
et teha kõik pausi pikendamiseks,
et saaksime jätkuvalt rohkem pantvange välja tuua
ja rohkem humanitaarabi sisse viia.
On oluline rõhutada, et samal ajal,
kui Iisrael teeb Katari vahendusel ja USA survel väsimatult tööd
kõigi Hamasi käes olevate pantvangide päästmiseks,
pole palestiinlaste islamirühmitus,
mis tegutseb täielikus koostöös Katari ja Iraaniga,
lasknud seni Punasel Ristil külastada Gazasse jäänud pantvange,
rikkudes nii Dohaga kokkulepitud lepinguid.
ÜRO peakorteris toimus Julgeoleku- nõukogu Süüria-teemaline istung,
kus ÜRO peasekretäri Süüria erivoliniku asemik
teavitas nõukogu liikmeid erinevatest väljakutsetest,
millega sõjast räsitud riik siiani silmitsi on.
Ajal, mil Iraan smugeldab teadlikult arenenud relvastust Süüriasse
ja Süüria kaudu Liibanoni,
Teherani sõja ettevalmistamiseks Iisraeli suhtes;
otsustas ÜRO Süüria erivoliniku asemik rõhutada,
et mis tahes osapoolte valearvestus
võib "süüdata Süüria territooriumil tosina erinevat püssirohutünni."
Kuuleme kõigilt asjaosalistelt selget sõnumit,
et nad ei soovi eskaleerumist. Kuid sellest lihtsalt ei piisa.
Vägivald Süürias kestab, sealhulgas lekked Gazast ja Iisraelist.
Sellise vägivalla jätkamine on tulega mängimine.
Ükski valearvestus - üks ekslik mürsk
või valesti hinnatud õhurünnak -
võib süüdata tosina erinevat Süüria piirides asuvat püssirohutünni.
Süüria suursaadiku asemik ÜROs
väljendas rahvusvahelisel platvormil Damaskuse pahameelt
Iisraeli jõupingutuste üle Iraani sissetungi peatamiseks Süürias,
ja USA tegevuse üle ISISe hävitamiseks
enam-vähem kogu seadusetus riigis.
Rääkides Iisraeli ja USA tegevusest,
esindas Süüria diplomaat loomulikult Damaskuse juhitud narratiivi.
Iisrael jätkab oma kuritegusid ja agressiooni Süüria vastu,
millest viimane oli kaks päeva tagasi päevavalgel toimunud agressioon
Damaskuse rahvusvahelise lennujaama
ja objektide vastu Damaskuse maapiirkondades,
mida tabasid raketid. Lennujaama rivist välja viimine,
taas vaid mõni tund pärast selle töökorda saamist,
peatas lennutegevuse.
USA on rünnanud Süüria iseseisvust, suveräänsust
ja territoriaalset terviklikkust, nad on juhtinud koalitsiooni,
et võidelda terroristide, ISISe vastu, kuid faktid on näidanud,
et koalitsiooni tegelik eesmärk oli ainult toetada terrorismi
ning destabiliseerida Süüria julgeolekut ja turvalisust,
teenimaks USA ja Iisraeli üksuse huve.
USA suursaadik ÜRO juures Linda Thomas-Greenfield
väljendas aga USA positsiooni seoses operatsioonidega Ida-Süürias
ja kordas, et USA jätab endale õiguse reageerida takistamatult
igale rünnakule Iraani käsilaste poolt,
kes Süürias pidevalt takistamatult USA väeüksusi sihivad.
Veelgi enam, Assadi režiimi juhitud rünnakud,
mida toetavad Venemaa õhujõud,
kes on koondunud Idlibi lääneosadesse,
on hävitanud ümberasustatud isikute telke.
Samuti mõistame hukka Iraaniga liitunud omakaitseväelaste rünnakud
USA sõjaväelaste ja rajatiste vastu Iraagis ja Süürias.
Nende USA vägede ülesanne
on jätkuvalt juhtida rahvusvahelisi jõupingutusi Da'eshi võitmiseks.
Nagu igal teisel liikmesriigil,
on ka Ameerika Ühendriikidel õigus enesekaitsele,
nagu sätestab ÜRO põhikirja artikkel 51.
Seetõttu oleme teinud sihipäraseid vastulööke.
Ja oleme valmis võtma vajadusel kasutusele
teisigi asjakohaseid meetmeid, et tegeleda edasiste rünnakute ohuga.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri